‎NETFLIX ओरिजिनल सीरीज़
‎मैं हूँ ऊट्रेड, ऊट्रेड का बेटा।
‎लेडी ऑफ मर्शिया, एथ्ल्फ्रेद की ‎मृत्यु हो गई है और मैं सदमे में हूँ।
‎एथेलेम अपने नाती, ‎एल्फवर्ड को मर्शियन सिंहासन पर
‎बैठाना चाहता है।
‎लेकिन एडवर्ड निर्दयी था…
‎तुमने राजसी परिवार के लोगों को देखा?
‎देखा था। वे मर चुके हैं।
‎मैं वही करूँगा जो ईश्वर की मर्जी हो।
‎मैं अंग्रेजों और सैक्सन का राजा बनूँगा।
‎एल्स्विथ, अपनी पोती की सुरक्षा के डर से,
‎एल्फिन को लेकर मर्शिया से भाग गई।
‎दुखी ब्रिडा ने ‎फादर पिर्लिग़ को बंदी बना लिया,
‎लेकिन उनकी दया ने उसके दर्द को कम कर दिया।
‎तुम्हारी बेटी अब शांति से है।
‎शायद खुद की शांति पाने की ‎कोशिश में, तुम पश्चाताप कर लो।
‎एफ़्लायड, भविष्यवक्ता आलिस से ‎मंत्रमुग्ध हो गई थी।
‎हमारे साथ चलो और ये उनसे राज ही रखना।
‎यह एक पवित्र श्रद्धांजलि है।
‎जबकि उसके पिता एथेलेम, जिन्हें एक बार ‎फिर से एडवर्ड ने शिकस्त दी थी,
‎उन्हें अपनी प्रभुत्ता बढ़ाने के लिए ‎नए रास्ते ढूंढने होंगे।
‎उत्तराधिकारी तय करने का ‎ये कोई तरीक़ा नहीं है!
‎भाग्य ही सबकुछ है!
‎कातिल कहीं के! तुमने मेरे पति को मार डाला!
‎-तुमने हमारे शाही सदस्यों को मार डाला! ‎-तुम! यहाँ वापस आओ!
‎सभी धमकियों को नज़रअंदाज़ करें। ‎अपनी गरिमा बनाए रखें।
‎उकसाने पर बहकावे में न आएं।
‎क्या ख़बर लाए हो? ‎क्या एफोर्विच ने पिर्लिग़ का पता लगा लिया?
‎फादर पिर्लिग़ की कोई ख़बर नहीं है, महाराज।
‎लेकिन मुझे लगता है कि सिट्रीगर ‎यहाँ के हालात जानकर परेशान ज़रूर होंगे।
‎हाँ।
‎शायद हमें उन्हें आश्वस्त करने के लिए ‎पहल करनी चाहिए। स्कॉटलैंड को भी।
‎किंग कॉन्स्टेंटिन को बता दो ‎कि हम दोबारा से गठबंधन करने को तैयार हैं।
‎मेरे मालिक, मैं आपका ग़ुलाम नहीं।
‎मैं यहाँ सिर्फ़ विदा लेने आया था।
‎भले ही मैं आपके कारण समझता हूँ, ‎मैं इसका हिस्सा नहीं बन सकता।
‎ओह, कितना नेकदिल है। ‎एल्फिन तो गृहयुद्ध ही शुरू कर देती।
‎मैं अपनी बहन से प्यार करता था। ‎उसका अनादर नहीं कर रहा।
‎आप बस वही कर रहे हैं ‎जो मर्शिया के हित में है।
‎क्या मुझे और दया दिखानी चाहिए थी?
‎क्या कोई और रास्ता था?
‎बिना खून-खराबे के ‎कभी कोई साम्राज्य नहीं बनता।
‎पर इस पर राज करने के लिए ‎डर को फैलाना ज़रूरी नहीं।
‎दुनिया को दिखा दो कि तुम न्यायपरस्त ‎और भगवान को मानने वाले हो।
‎प्रायश्चित करने और मर्शिया के लोगों से…
‎दोस्ती करने की हमारी इच्छा के ‎संकेत के रूप में…
‎मास की पूजा होने तक ‎हम अपना उपवास नहीं तोड़ेंगे।
‎हमारी मेज़ों पर रखे पकवानों को ‎प्रसाद के तौर पर स्वीकार करें।
‎यहाँ हमारे मेहमान के रूप में दावत करें, ‎जबकि हम भूखे रहेंगे।
‎मैं उम्मीद करता हूँ ‎कि हम इस अशांत समय को भूला देंगे।
‎तुम्हें लगता है वो संजीदा है?
‎मैं अब उसके मूड का अंदाजा नहीं लगा पा रहा।
‎मुझे बस इस सबसे घिन आ रही है।
‎ये क्रूरता, जिस तरह से ‎वह माँ का अपमान करते हैं।
‎ऐसा इसलिए क्योंकि तुम एक ‎अच्छे और सच्चे नौजवान हो
‎जो एक दिन बेहद शक्तिशाली राजा बनेगा।
‎अगर ऐसा है तो फिर क्यों…
‎वह मुझे राजकुमार घोषित क्यों नहीं करते?
‎कुछ लोग अपनी ख़ुद की मौत के बारे में नहीं ‎सोच सकते। उन्हें इससे डर लगता है।
‎लेकिन तुम्हारी इजाज़त के साथ, ‎मैं इसका कोई हल निकाल ही लूँगा।
‎मुझे सुनिश्चित करना है कि इसके तार ‎किसी भी हाल में मुझसे ना जुड़ें।
‎किसी भी आदमी के पास ‎मेरा राजचिन्ह नहीं होना चाहिए।
‎हाँ, मैं समझता हूँ और वो कहेंगे ‎कि वे राजा सिट्रीगर की ओर से हैं।
‎मुझे पता है मैं क्या कर रहा हूँ।
‎आपको एहसास है ना कि इससे क्रिश्चियन ‎और डैन के बीच युद्ध शुरू हो सकता है?
‎उम्मीद तो यही है।
‎आदर्श रूप से राजा युद्ध में मारा जाता है,
‎और एल्फवर्ड को ऐसा राज्य विरासत में मिलेगा ‎जो बुतपरस्ती से मुक्त होगा।
‎मेरे वंशज के लिए समय निकला जा रहा है।
‎आप किसी दूसरे तरीक़े से ‎अपनी प्रभुत्ता नहीं जमा सकते?
‎कुछ मंत्रियों को अपनी तरफ़ कर लें ‎या कोई चमत्कार घोषित कर दें?
‎कितने पुराने खयालातों के हो, ब्रेसल।
‎नहीं, महाराज की तरह ही,
‎मैंने भी सीखा कि मौत के ताडंव से ‎ज़्यादा प्रभावी कुछ नहीं।
‎चिंता मत करो।
‎जब हम चद्दर चढ़ा देंगे, तो तुम ‎होली आयल से अपने घर को लौट सकती हो।
‎अगर हम जल्दी चलें, तो महाराज को ‎शायद पता ही न चले कि मैं कहीं गई थी।
‎अंधेरा हो रहा है। हमें मजबूरी में ‎पेड़ों के नीचे सोना पड़ेगा।
‎आपको साधारण लोगों के साथ ‎सफर करने का पछतावा हो रहा होगा।
‎तुम साधारण इंसान नहीं हो। ‎तुम ईश्वर का दिया गया वरदान हो।
‎एक रानी का जीवन कुछ हद तक ‎एकाकी हो सकता है।
‎दया करें…
‎संभल कर। यह चोरों का बिछाया ‎जाल हो सकता है।
‎-जब तक वे चले नहीं जाते दूर ही रहो। ‎-लेडी, प्लीज़।
‎-दया करिए। ‎-हमें इस यात्री की मदद करनी चाहिए, मालकिन।
‎इतनी दरियादिली मत दिखाओ। रुक जाओ।
‎वह ज़रूरतमंद इंसान है।
‎तुम्हारे साथ क्या हुआ…
‎इनमें से कौन लॉवेस के गाँव की लड़की है?
‎मैं ही वो भविष्यवक्ता हूँ।
‎एक भविष्यवक्ता, ‎लेकिन हमें आता हुआ देख नहीं पाईं।
‎तुम लोग किसके आदमी हो?
‎हमें राजा सिट्रीगर ने भेजा है।
‎एफोविच
‎योर्क नॉर्थम्ब्रिया साम्राज्य
‎मर्शिया के सारे शाही परिवार के सदस्य? ‎सारे के सारे?
‎मौत के घाट उतार दिए गए, हाँ।
‎उसकी बहन की चिता भी अभी तक ठंडी नहीं हुई।
‎हमारी सोच से कहीं ज़्यादा ‎उसने एडवर्ड को रोका हुआ था।
‎मुझे डर है कि अगले हम होंगे, ‎कि वह जीतने के लिए आएगा।
‎सीमा पर एक टुकड़ी को लेकर जाओ ‎और गश्ती दोगुनी कर दो।
‎-ख़ुद राजा को एक चेतावनी भेजो। ‎-हाँ।
‎एक योद्धा को मेरी ओर से बोलने के लिए भेजो…
‎"अगर वह उत्तर की ओर आना चाहता है, ‎तो हम तैयार होंगे।"
‎हमारा राज बहाल हो गया है!
‎सैक्सन के सारे नामो-निशान हटा दो!
‎बर्नस्टोन।
‎बहुत ही सुंदर है।
‎कोई तो इसे ख़रीद ही लेगा।
‎लॉर्ड हेस्टन… लॉर्ड हेस्टन!
‎आपको यह देखना चाहिए।
‎भगवान, रहम करें…
‎यह किसने किया?
‎उन्हें योर्विक के राजा ने भेजा था।
‎उन्होंने कहा सिट्रीगर बदला लेना चाहता है।
‎यह ख़बर फैलाने के लिए ‎मुझे जिंदा छोड़ दिया।
‎क्या तुम तीर्थयात्री हो?
‎मृत रानी के सहयात्री।
‎लाश को नीचे उतारो ‎और इस घटना के सारे सबूत मिटा दो।
‎तुरंत!
‎बरनार्ड कॉर्नेल के उपन्यास पर आधारित
‎रुमकोफ़ा
‎रनकोर्न ‎मर्शिया और नॉर्थम्ब्रिया के बीच की सीमा
‎हमारे कितने लोग लौटे हैं?
‎कितने?
‎मदिरालय को ख़बर भेज दो! ओस्फ़र्थ प्यासा है!
‎एथेलस्टान, सीधे नाविक के पास जाओ।
‎जल्दी से कुछ लेकर आओ। ‎ज्वार चढ़ने पर हम नौका ले जा सकते हैं।
‎तुम अभी भी ज़िंदा हो।
‎बमुश्किल से।
‎इतना काफ़ी है।
‎स्टिओरा और उसके पति का क्या?
‎उनका राज बहाल हो गया है…
‎बमुश्किल से।
‎लेकिन…
‎मालकिन एथ्ल्फ्रेद…
‎वो अब हमारे बीच नहीं रहीं।
‎यह तो नृशंसता है, पिताजी।
‎लेकिन अब वो शांति में हैं।
‎यह थोड़ी राहत की बात है।
‎बहुत क्रूरता हो चुकी है।
‎क्या तुम…
‎-तुम थोड़ा-बहुत भी चले हो? ‎-थोड़ा सा।
‎बहुत सी चीज़ें मुश्किल हैं, लेकिन
‎मेरा शरीर मज़बूत है।
‎-और मेरा दिल… ‎-उसे अपना बदला मिलेगा।
‎ब्रिडा अभी ज़िंदा है। हमें डर है ‎कि फादर पिर्लिग़ उसके पास हैं।
‎ज्वार चढ़ने पर, ‎हम नाव लेकर उसे ढूंढने जाएंगे।
‎-उसके साथ तुम… ‎-ईश्वर मुझे बदला लेने को नहीं कह रहा है।
‎नहीं।
‎बेशक़।
‎उसे मारना शायद केवल मेरी ही किस्मत में हो।
‎शायद यह आपकी नियति न हो।
‎यहाँ आपकी ज़िंदगी अच्छी है, पिताजी।
‎अब जब मालकिन एथ्ल्फ्रेद जा चुकी हैं…
‎आप दूसरी पत्नी ढूंढ सकते हैं…
‎और बच्चे पैदा कर सकते हैं।
‎एक बेटा बचपन में ही मर गया।
‎एक अब घायल पड़ा हुआ है।
‎एक बेटी जो अकेली अपनी ज़िंदगी के लिए लड़ी।
‎मैं एक और बच्चे को मुझे पिता के ‎रूप में पाने का श्राप नहीं दूँगा।
‎उस बेटे का क्या जो छिपा हुआ है, ‎जो अपने पिता को नहीं जानता?
‎तुम वो नहीं जानते।
‎तुम्हारे लिए यह जानना सुरक्षित नहीं है।
‎उसका समय आएगा।
‎इसके अलावा…
‎…एथ्ल्फ्रेद…
‎मरी नहीं है।
‎वह…
‎वह अब भी मेरे साथ है।
‎तो हम दोनों को उन घावों से साथ ‎जीना होगा जो कभी भरेंगे नहीं।
‎बुकस्टान
‎बक्सटन ‎मर्शिया साम्राज्य
‎हम यहाँ नज़रों में आने के लिए नहीं आए।
‎हमारी नाव कहाँ है?
‎-समुद्र कहाँ है? ‎-कोई समुद्र नहीं है।
‎लड़की, तुम में ज़रा सी भी अकल नहीं है। ‎मैंने प्लान बदल दिया है।
‎-यहाँ अंदर… ‎-हो क्या रहा है?
‎-क्या कोई मुझे मारने की योजना बना रहा है? ‎-नहीं, बच्चे।
‎कोई तुम्हें ज़िंदगी देने की ‎योजना बना रहा है।
‎क्या?
‎मैं नहीं चाहती कि तुम किसी हत्यारे की ‎प्रतीक्षा करते छुपकर ज़िंदगी बिताओ।
‎मेरी माँ हर दिन उस ख़तरे को झेलती थी।
‎हाँ, और जिस तरह से वो जीवित रहीं, ‎उसने उनके बच्चों की ज़िंदगी ख़राब कर दी
‎और मुझसे मेरा सबसे कीमती तोहफ़ा छीन लिया।
‎मेरे लिए आपकी क्या योजना है?
‎मैंने तुम्हारे लिए एक पति चुना है।
‎कोई जिसे तुम जानती हो।
‎मैं समझाती हूँ।
‎मुझे बेहद गंभीर और गोपनीयता वाला ‎संदेश देने को कहा गया है।
‎लेडी एल्स्विथ ने अपनी पोती के ‎प्रति तुम्हारे प्रेम को देखा है
‎और तुम्हें रविवार को ‎बुकस्टान पहुँचने को कहा है।
‎वहाँ तुम लेडी एल्फिन से मिलोगे ‎और उनसे शादी करोगे।
‎मुझे इस रिश्ते के लिए क्यों चुना गया है?
‎क्योंकि तुम कोई नहीं हो।
‎अगर एल्फिन तुमसे शादी करती है, ‎तो कोई एल्डरमैन उसे नहीं ढूंढ पाएगा।
‎तो मुझे राजकुमारी की सुरक्षा करके ‎बहुत गर्व महसूस होगा।
‎ओस्फ़र्थ।
‎महान योद्धा हेस्टन, और एक व्यापारी।
‎मैंने इसके बारे में सुना था, ‎पर मुझे यक़ीन नहीं हुआ।
‎एक व्यापारी और 30 जहाजों का मालिक।
‎तुम्हें मेरी बस्ती देखनी चाहिए, ऊट्रेड।
‎इससे दोगुने आकार का, ‎उपजाऊ खेत और मोटी औरतें।
‎इस तरह नहीं…
‎…जो केवल रहने लायक है…
‎…सूअरों के।
‎ऐसे आदमी होने के नाते जो तलवार नहीं चलाता ‎तुम में अपमान करने की काफ़ी हिम्मत है।
‎मैं चला सकता हूँ, ऊट्रेड।
‎शायद तुम्हें जाना चाहिए।
‎नहीं।
‎हमें बात करनी होगी, कहीं अकेले में।
‎-मुझे तुमसे कुछ नहीं चाहिए। ‎-मेरा यक़ीन करो, ऊट्रेड।
‎हमें बात करनी होगी।
‎यह भविष्यवक्ता अब कहाँ है?
‎उसे अपने रिश्तेदार के यहाँ रखा है।
‎उसका सौदा करने के लिए?
‎उसे सुरक्षित रखने के लिए।
‎यह युद्ध का कारण बनेगा।
‎सिट्रीगर इतना बेवकूफ़ी भरा ‎काम क्यों करेगा?
‎उसने नहीं किया है।
‎यह उसका दिया आदेश नहीं है।
‎तो फिर, उसके भाई का? या ब्रिडा का?
‎शायद मर्शियंस का, ‎जो बदला लेना चाह रहे हैं।
‎अब ऐसे बहुत से लोग हैं ‎जो एडवर्ड से नफ़रत करते हैं।
‎लॉर्ड, यह एक अपशकुन है, हम सबके लिए।
‎मुझे डर है कि इस मौत से ‎केवल और मौतें होंगी।
‎तुम यह मेरे पास क्यों लेकर आए?
‎शांति बनाए रखने में हम दोनों ‎की ही दिलचस्पी है, ऊट्रेड।
‎मेरी व्यापार के लिए और तुम्हारी, खैर…
‎मुझे नहीं लगता कि एडवर्ड जब प्रतिशोध ‎लेगा तो तुम्हारी बेटी को बख्श देगा।
‎हमें सिट्रीगर पर ज़ोर डालना होगा ‎इस कृत्य को नकारने के लिए।
‎फिनन, ओस्फ़र्थ, यहीं रुको।
‎तुम्हें पूरे सम्मान के साथ रानी के ‎शरीर की रक्षा करनी होगी।
‎सिट्रिक, एथेलस्टान, ‎तुम दोनों, एग्ल्सबर्ग जाओ।
‎उन्हें यह ख़बर मिले, ‎तो चेतावनी देने उत्तर आना।
‎नहीं, हम रानी की हत्या की ख़बर ‎नहीं छिपा सकते। यह ग़लत है।
‎उनका एक बेटा है, ‎एक पिता हैं, जिन्हें पता होना चाहिए।
‎एथेलेम बदला लेना चाहेगा। ‎वह इसके लिए पूरे डैनलैंड को दोषी ठहराएगा।
‎इसे ज़्यादा देर तक छुपाना नहीं पड़ेगा।
‎मैं तेजी से जाऊँगा और फिर ‎ख़ुद रानी के शव को एग्ल्सबर्ग लाऊँगा।
‎हेस्टन, मेरे साथ एफोविच चलो। ‎उन्हें बताओ जो तुमने सुना है।
‎-मुझे भी एफोविच ले चलिए। ‎-एथेलस्टान!
‎-उसे जाने दो। मुझे इसमें शामिल नहीं होना। ‎-तुम पहले से ही इसमें शामिल हो। हम सब हैं।
‎अगर उन्होंने सिट्रीगर के रानी ‎को मारने की कहानी सुनी,
‎तो ब्रिडा से भी ‎कहीं ज़्यादा बुरा नरसंहार होगा।
‎क्या यह भारी नहीं लग रही?
‎तुम्हें अपनी तलवार ‎पकड़े रहने की ज़रूरत नहीं।
‎तुम मुझसे ज़्यादा ताकतवर हो। ‎तलवार हमें बराबरी का बनाती है।
‎हम कहाँ तक जा रहे हैं?
‎सफ़र यहीं ख़त्म होता है।
‎दक्षिण की ओर चलते जाओ, ‎आख़िर में विनचेस्टर पहुँच जाओगे।
‎मेरी बात सुनो।
‎एडवर्ड डैनलैंड या डैन्स के साथ ‎लड़ाई नहीं चाहता है।
‎मेरे साथ विनचेस्टर चलो और माफ़ी मांग लो।
‎गेट के अंदर घुसने से पहले ही ‎वो मुझे मार डालेंगे।
‎मैं तुम्हारे लिए खड़ा रहूँगा। ‎तुम मेरे संरक्षण में रहोगी।
‎युद्ध ख़त्म होना चाहिए, ब्रिडा।
‎वो युद्ध जो तुमने शुरू किया…
‎और वो जो तुम्हारे अंदर चल रहा है।
‎भेड़ियों से निपटने के लिए गुडलक।
‎फादर पिर्लिग़?
‎मुझे आपका सुरक्षित सफ़र ‎और सुरक्षा का प्रस्ताव मंजूर है।
‎मुझे ऊट्रेड के पास ले चलो।
‎पर मेरा प्रस्ताव एडवर्ड के लिए था। ‎राजा वही है।
‎लेकिन ऊट्रेड वो दुश्मन है ‎जिसके साथ मुझे झगड़ा सुलझाना है।
‎उससे सुलह के बाद ही मुझे शांति मिलेगी।
‎क्या? मुझे लगा आपको यक़ीन था ‎कि मैं उद्धार के लिए तैयार थी?
‎हमें भविष्यवक्ता की मौत की ‎कोई ख़बर नहीं मिली है।
‎इसकी ख़बर तो फैलनी चाहिए थी!
‎शव मिल जाएंगे। उन्हें एक खुली सड़क के ‎पास लटका कर छोड़ दिया था।
‎अगर इसमें गड़बड़ हुई…
‎क्या करोगे? ‎मुझे मारने के लिए हत्यारा भेजोगे?
‎एथेलस्टान यहाँ क्या कर रहा है?
‎ज़रूर महाराज ने उसे बुलाया होगा।
‎कोई तो मुझसे आगे है। ‎वे इस पल का भुनाने की कोशिश कर रहे हैं।
‎-और लेडी एल्स्विथ का कुछ पता चला? ‎-अभी भी पूछताछ कर रहे हैं।
‎हमें उनको और लेडी एल्फविन को ढूंढना होगा ‎अगर कहीं कोई साजिश रची जा रही हो तो।
‎योजना बदलना शुरू मत कीजिए।
‎मौत तक की लड़ाई में, ‎आदमी को फुर्तीला होना चाहिए।
‎मैं धक्का दिए जाने से ‎बचने के लिए कूदता हूँ।
‎हम नज़रों में आ जाएंगे।
‎-सिट्रिक। वो हमें ढूंढ लेंगे। ‎-अगर तुम चुप रहे तो नहीं।
‎चुपके से चलना सीखो।
‎महाराज, एक पल बात होगी?
‎हम मेरी कुछ नई सम्पत्तियों का ‎दौरा करने जा रहे हैं।
‎ये इंतज़ार नहीं कर सकता, महाराज।
‎धर्म के खिलाफ़ एक अत्याचार हुआ है!
‎एक छोटी महिला के बड़ी सवारी।
‎यह मेरे पति का घोड़ा है।
‎कोई सामान नहीं?
‎खाली हाथ…
‎मुझे नहीं पता तुम कौन हो…
‎और मुझे तुम्हारे पैसों की ज़रूरत नहीं है।
‎तो क्या परिवार ने तुम्हें ईनाम दिया?
‎तुमने जो कुछ किया ‎उसके लिए तुम्हारा एहसान माना है?
‎वे कहाँ हैं, लेडी एल्फिन और लेडी एल्सविथ?
‎वे कहाँ चली गई हैं?
‎मुझे तुम्हें जवाब देने की ज़रूरत नहीं।
‎लोग…
‎लेडी एल्फिन की सुरक्षा को लेकर चिंतित हैं।
‎तो, अगर तुम्हें याद आ जाए कि वे कहाँ हैं…
‎…आकर मुझे ढूंढना।
‎-मुझे अपना ख़रीदा हुआ घोड़ा चाहिए। जाओ। ‎-ठीक है।
‎-मुझे आज रात ही एग्ल्सबर्ग छोड़ना है। ‎-वो आदमी एल्फिन को ढूंढ रहा था।
‎वो वाला…
‎यह अच्छा नहीं है। क्या वह राजा का आदमी है?
‎मुझे नहीं पता।
‎तुम्हें पता है वे कहाँ गई हैं?
‎-मुझे जगह बताने की ज़रूरत नहीं… ‎-नहीं, मुझे बताना होगा।
‎मैं वहाँ जाऊँगी उन्हें चेतावनी देने को ‎कि उन्हें ढूंढा जा रहा है…
‎अगर तुम राजा पर नज़र रखने के लिए रूको तो।
‎छोटी आलिस…
‎का कत्ल कर दिया गया, जब वह ‎चद्दर को अपनी पवित्र यात्रा पर ले गई थी।
‎सड़े हुए मांस के टुकड़े की तरह ‎पेड़ से लटका दी गई।
‎वो भविष्यवक्ता।
‎आपके आम लोगों के प्रतीक का ‎कत्ल कर दिया गया।
‎चलिए अब हम एकजुट हो जाएं
‎इस डैन ख़तरे का सामना करने के लिए, ‎इससे पहले कि सिट्रीगर
‎और उसका भाई ‎हम सबको मारने के लिए एक हो जाएं!
‎आपने यह ख़बर कहाँ सुनी?
‎आप जानते हैं मेरे हर शहर में मित्र हैं, ‎लेकिन मैं आपसे विनती करता हूँ, महाराज,
‎आप प्रतिक्रिया में देर नहीं कर सकते।
‎क्रोध का सामना क्रोध से ही करना चाहिए।
‎नहीं तो आम आदमी आपकी ओर से कदम उठा लेगा।
‎मैं चाहूँगा कि इसकी ठीक से पुष्टि हो।
‎अब आप फूंक-फूंक कर कदम रख रहे हैं?
‎जब आपने हाल ही में इतनी हिम्मत दिखाई है?
‎शायद जब हम बात कर रहे हैं तीर्थयात्री ‎लिंडिस्फर्न में शांति से आराम कर रहे हों।
‎या हत्यारे बिना किसी रोक-टोक के ‎आपकी ज़मीन को रौंद रहे हों…
‎शायद!
‎पर जब तक मैं निश्चित नहीं हो जाता, ‎कोई जवाबी कार्रवाई नहीं करूँगा।
‎क्या इसमें कोई सच्चाई है?
‎मैं पूछताछ कर सकता हूँ।
‎अगर वह सही है, ‎तो यह सचमुच हलचल का कारण बनेगा।
‎और क्रिश्चियन और डैन के बीच मतभेद का भी।
‎मैंने देखा तुम अभी तक ‎मर्शिया छोड़कर नहीं गए।
‎आशा है तुम आश्वस्त हो गए होगे ‎कि मैं पूरी तरह आवेगी नहीं हूँ।
‎मुझे ऐसे लोग चाहिए जिन पर भरोसा कर सकूँ।
‎यहीं रुककर एथेलेम को देखो।
‎अगर उसने इतनी ख़बर सुन ली है, ‎तो आगे और भी बुरी ख़बर सुनेगा।
‎एफोविच
‎योर्क नॉर्थम्ब्रिया साम्राज्य
‎मुझे अपमानित महसूस हो रहा है।
‎मैं आपको यक़ीन दिलाता हूँ, ‎अगर वेसेक्स पर हमला कर रहा होता,
‎तो रानी का गला घोंटने से ज़्यादा कुछ करता।
‎वैसे सच कहूँ तो, ऊट्रेड ने यह कहा था।
‎क्या लगता है कौन जिम्मेदार है?
‎-कौन तुम्हें बदनाम कर रहा है? ‎-कोई नहीं।
‎यह ख़ुद एडवर्ड का काम है।
‎वह रानी से नफ़रत करता था ‎और हमसे नफ़रत करता है।
‎उसने युद्ध को सही ठहराने के लिए ‎उसे मार डाला।
‎वह युद्ध नहीं चाहता है।
‎लेकिन जब वह यह सुनेगा, ‎तो उसे जवाबी कार्रवाई करनी होगी।
‎इसीलिए हमने अपनी सीमा पर ‎आदमियों को भेजा है।
‎मैं तुम्हारे इनकार के साथ उसके पास जाऊँगा।
‎हालांकि अगर तुम मेरे साथ चलते, ‎तो यह मामला आसानी से सुलझाया जा सकता था।
‎और एफोविच को एक बार ‎फिर से असुरक्षित छोड़ दूँ?
‎मैं ज़बान दे चुका हूँ।
‎इतना काफ़ी है।
‎वह अपने सहयोगियों द्वारा ‎छोड़े जाने से त्रस्त है।
‎मैंने तुम्हारा साथ नहीं छोड़ा था।
‎मेरे आदमी इस समय ब्रिडा को ‎ट्रैक करने की तैयारी कर…
‎फिर भी हम एफोविच में अकेले बैठे हैं।
‎मैं तुम्हें ऐसी लड़ाई से बचाना चाह रहा हूँ ‎जो तुम नहीं जीतोगे!
‎एडवर्ड के पास दोगुना पैसा, दोगुनी सेना है।
‎अब उसके पास मर्शिया है…
‎मैं उस आदमी से नहीं डरती ‎जो अपनी पत्नी की भी रक्षा नहीं कर सकता।
‎मुझे उस भविष्यवक्ता के पास ले चलो।
‎मुझे पता लगाना होगा ये झूठ किसने फैलाए…
‎एग्ल्सबर्ग
‎आयल्सबरी मर्शिया साम्राज्य
‎एक घुड़सवार आ रहा है!
‎रास्ते से हट जाओ लोगों!
‎-कौन आ रहा है? ‎-वो कह रहे हैं डैन्स का कोई संदेशवाहक।
‎-सिट्रीगर की ओर से क्या संदेश है? ‎-एक घोषणा।
‎"अगर महाराज एडवर्ड ने उत्तर की ‎ओर रुख किया, तो हम तैयार होंगे। "
‎संक्षेप में, सिट्रीगर ने, ‎युद्ध का न्यौता दिया है।
‎नहीं, उसने हमें नज़दीक न आने की ‎चेतावनी दी है।
‎-यह अलग है। ‎-मैं यह अनिच्छा समझ नहीं पा रहा।
‎एथेलस्टान?
‎क्या ऊट्रेड तुम्हारे साथ है?
‎नहीं, वह अपनी बेटी से मिलने गए हैं।
‎अब तुम्हारा महान योद्धा रुमकोफ़ा में अपना ‎पद छोड़कर सिट्रीगर संग शामिल होने चला गया!
‎लॉर्ड ऊट्रेड ज़बान के पक्के इंसान हैं!
‎वह बस अपनी बेटी से मिलने गए हैं, ‎इसलिए मामले को मत भड़काओ।
‎समझदार बनिए।
‎प्लीज़, लॉर्ड एथेलेम।
‎युद्ध के लिए ज़ोर डालने की बजाय, मैं आपको ‎स्कॉट्स के लिए एक तोहफ़ा ले जाने को कहूँगा।
‎वे अपनी सीमा पर खड़ी ‎परेशानी से घबरा रहे होंगे।
‎तो, अगर यही आपका आदेश है तो…
‎मैं खुशी-खुशी एग्ल्सबर्ग ‎छोड़कर चला जाँऊगा।
‎अपने मन की बात कर रहे हो।
‎मैंने सुना आप अच्छे लड़ाकू थे।
‎मुझे मर्शियन गार्ड का नेतृत्व करने के लिए ‎एक वफ़ादार आदमी की ज़रूरत है।
‎यहीं उनके साथ रहो ‎और यहाँ एग्ल्सबर्ग में मेरी मौजूदगी बनो।
‎शायद बदले में वो तुम हो सकते हो…
‎मेरा निर्वासन?
‎ऊट्रेड द्वारा पाले-पोसे जाने से भी ‎बदतर किस्मत है।
‎अपने पिता की जासूसी करने की तुलना में ‎यह तुम्हारी प्रतिभा का बेहतर उपयोग होगा।
‎मैं यह प्रस्ताव स्वीकार करना चाहूँगा।
‎आप चाहते हैं मैं कसम खाऊँ?
‎मुझे उसकी ज़रूरत है?
‎अगर मैं अपने बेटे पर भरोसा नहीं कर सकता, ‎तो किस पर कर सकता हूँ?
‎मुझे नहीं लगता यह समझदारी है, मालिक।
‎अगर एडवर्ड को उकसाया नहीं जा सकता, ‎तो शायद सिट्रीगर को उकसाया जा सकता है।
‎स्पष्ट रूप से उसे हमले की आशंका है, तो ‎आओ उस बुतपरस्त को वह दें जो वह चाहता है।
‎आकर मेरे आदमियों से मिलो।
‎वे आम आदमी ही हैं।
‎तुम्हें वे पसंद आएंगे।
‎बुकस्टान
‎बक्सटन ‎मर्शिया साम्राज्य
‎इसे नज़रअंदाज़ करो। सो जाओ।
‎मैं नहीं सो सकती।
‎मन में बहुत सारे ख़्याल आ रहे हैं।
‎वह किस दिन हमें लेने आएगा?
‎मैंने रविवार का कहा है। ‎तो अब हमें सब्र रखना चाहिए।
‎शादीशुदा ज़िंदगी कैसी होती है?
‎जब किसी की शादी सही व्यक्ति से होती है…
‎यह ईश्वर का दिया हुआ ‎सबसे बड़ा वरदान होता है।
‎शरीर की वासना…
‎जब प्रेमपूर्ण विवाह के अंदर मिटाई जाती है, ‎वो दूसरी ही दुनिया में ले जाती है।
‎जब कोई पुरूष के प्रेम की ‎कंपकंपाहट महसूस करता है…
‎-दादी। ‎-यह बिलकुल सच्चा जवाब है।
‎इसीलिए अल्फ्रेड और मेरे ‎इतने सुंदर बच्चे हुए थे।
‎अगर किसी की शादी ग़लत व्यक्ति से हो जाए तो?
‎मैं किनलाफ़ को ठीक से नहीं जानती।
‎मैं भी अल्फ्रेड को नहीं जानती थी।
‎चीज़ें ऐसी ही होती हैं।
‎ग़लत व्यक्ति के साथ…
‎मुझे बताया गया है ‎कि शादीशुदा ज़िंदगी नर्क बन जाती है।
‎फिर भी, ये बंधन बहुत मज़बूत होता है।
‎मुझे यह ख़बर सुनाते हुए ‎बहुत दुख हो रहा है।
‎मुझे पता है वो भविष्यवक्ता आप सबके लिए ‎कितना मायने रखती है।
‎यह सोचकर कि उस बच्ची का, ‎गला घोंट दिया गया…
‎अपवित्र करके, उसका शरीर ‎एक पेड़ से लटका दिया गया!
‎यह बर्दाश्त नहीं होता।
‎यहाँ मेरे आदमी ब्रेसल ने…
‎…मुझे सूचना दी है ‎कि जिस डैन हत्यारे ने उसे मारा था
‎वह अधर्मी अब रुमकोफ़ा में ‎भेष बदल कर बैठा है,
‎वहाँ के बुतपरस्त लोगों के बीच।
‎मैं नज़रों में नहीं आ सकता…
‎अपने राजा की आज्ञा के विरुद्ध जाते हुए।
‎लेकिन अगर आप में से कोई भी ‎इसका बदला लेना चाहता है…
‎तो मेरे शिविर में ‎आपके स्वागत के लिए गर्म आग होगी।
‎काफ़ी लंबे समय तक हमने डैन के ख़तरे को ‎अपने साथ रहने दिया…
‎हमने अपने घरों में उनका स्वागत किया, ‎उन्हें अपना खाना खिलाया…
‎जबकि वे कमबख्त हमले की साज़िश रच रहे थे!
‎कोई भी व्यक्ति जो अपना बदला लेना चाहता है,
‎उस न्याय की तलाश में जाने को स्वतंत्र है ‎जो आपके राजा को लेना चाहिए!
‎-तुम किसके आदमी हो? ‎-हम महाराज की ओर से आए हैं।
‎डैन हत्यारे यहाँ छिपे हुए हैं ‎और आपको उन्हें हमको सौंपना होगा।
‎बेशक़, मेरे आदमी इस खोज में शामिल होंगे।
‎ब्रेसल, यहाँ कोई डैन रानी एफ़्लायड को ‎नहीं मारेगा। वे अच्छे लोग हैं।
‎तुम रानी एफ़्लायड की बात क्यों कर रहे हो?
‎किनलाफ़!
‎तुरंत यहाँ आओ!
‎-किनलाफ़ नहीं है? ‎-नहीं, क्यों?
‎क्या हुआ?
‎मुझे नदी के मुहाने पर मौजूद ‎अपने आदमियों को सचेत करना है।
‎लेकिन चुपके से, ताकि ऐसा न लगे ‎कि हम लड़ाई चाहते हैं। सैनिक आ गए हैं।
‎वो कह रहे हैं वो एडवर्ड की ओर से आएं हैं, ‎पर मुझे इस बात पर यक़ीन नहीं।
‎-मैं जाती हूँ। ‎-नहीं!
‎मैं रुमकोफ़ा के आदमियों को जगा सकती हूँ।
‎वे मुझे जानते हैं ‎और कोई भी मुझे जाते हुए नहीं देखेगा।
‎वैसा ही करो।
‎उन्हें यहाँ भेजो और नदी के पास ही इंतज़ार ‎करो जब तक न कहूँ यहाँ लौटना सुरक्षित है।
‎कसम खाओ।
‎मैं कसम खाती हूँ। जाओ।
‎तुम क्या कर रहे हो? ये निर्दोष लोग हैं!
‎उसे छोड़ो!
‎तुम्हारे लोगों को पीछे हटने को कहो!
‎तुम कौन हो?
‎फिनन! ये लोग पहले भी यहाँ आए हैं!
‎रुमकोफ़ा के डैन्स ने ‎हमारी रानी का कत्ल कर दिया है!
‎अपना फ़र्ज निभाओ ‎और घुन को गेहूँ से अलग कर दो!
‎रुक जाओ!
‎डैन्स यहाँ पर! क्रिश्चियन्स वहाँ पर!
‎उन्हें अलग कर दो।
‎डैन! सैक्सन!
‎डैन यहाँ अंदर, जाओ! चलो!
‎फादर, एक शरणस्थल बताइए! चलिए!
‎तुम यहाँ अंदर सुरक्षित रहोगे।
‎ब्रेसल, वे अच्छे लोग हैं…
‎छोड़ो मुझे!
‎ओस्फ़र्थ! किनलाफ़! इस तरफ़! ‎हमें इन्ग्रिथ को लाना होगा!
‎डॉक्स को जाँचो!
‎मेरे साथ आओ!
‎इन्ग्रिथ!
‎मेरे रास्ते से हट जाओ!
‎इन्ग्रिथ!
‎-इन्ग्रिथ, जाओ! ‎-चलो आओ!
‎मुझसे लड़ो, लड़के!
‎इन्ग्रिथ!
‎-नहीं! ‎-नहीं!
‎तुम ठीक हो! तुम बिलकुल ठीक हो! अरे, सुनो!
‎सब ठीक है।
‎-मदद करो! ‎-चोट कहाँ पर है!
‎कहाँ लगी है!
‎हे भगवान… मैं मरने वाला हूँ!
‎सब ठीक हो जाएगा।
‎मुझे मरने मत देना। ‎मुझे मरने मत देना, फिनन!
‎मैं यहाँ तुम्हारे साथ हूँ। मैं यहीं हूँ।
‎डरो मत, आलिस।
‎ऊट्रेड से कोई ख़तरा नहीं है।
‎वो केवल इसे ठीक करना चाहता है।
‎कसम से तुम्हें कोई नुकसान नहीं पहुँचाऊँगा। ‎मैं बस तुम्हारी कहानी सुनने आया हूँ।
‎जिन लोगों ने रानी पर हमला किया था…
‎…उन्होंने दावा किया ‎कि उन्हें सिट्रीगर ने भेजा है, है ना?
‎उन्हें कैसे पता चला कि रानी कहाँ मिलेगी?
‎हमने किसी को नहीं बताया ‎कि रानी हमारे साथ थीं।
‎उनके घरवालों ने इसके लिए मना कर दिया होता।
‎क्या उन्होंने कहा कि उन्हें रानी चाहिए थी?
‎उन्हें रानी नहीं चाहिए थी।
‎वो मेरे लिए आए थे।
‎वो आए थे। उन्होंने मेरा नाम लिया था।
‎पर भगवान ने उन्हें राह दिखाई।
‎वो मेरी जगह खड़ी हो गईं, ‎मेरी जगह अपनी जान की बलि दे दी।
‎मैं बस होली आयल देखना चाहती थी।
‎क्यों सेंट कथबर्ट ने मुझे राह दिखाई…
‎…फिर ये होने दिया?
‎मैंने उसे संभाल लिया।
‎मुझे अफ़सोस है।
‎यह मेरी ग़लती है!
‎सब मेरी ग़लती है।
‎हमारे महान पिता, जो स्वर्ग में हैं…
‎ऐसा मत करो।
‎डैन्स की प्रथा अलग होती है।
‎बचे हुए लोगों को डैनलो ले जाओ।
‎मर्शिया में हमारे लिए कोई जगह नहीं है।
‎हम ओस्फ़र्थ को वापस ‎उसकी जन्मभूमि ले जाएंगे।
‎उसे वेसेक्स में रहने दो।
‎ऊट्रेड से मिलने के लिए ‎फिनन को अपने साथ ले जाओ।
‎मैं एग्ल्सबर्ग के रास्ते में ‎सिट्रिक से मिलूँगा।
‎आलिस को लिंडिस्फर्न ले जाओ। ‎वहाँ मेरा एक दोस्त है जो उसे छिपा देगा।
‎एक रानी की हत्या, मैं समझ सकता हूँ। ‎पर गाँव की लड़की को कौन मारना चाहेगा?
‎कोई जो लोगों को भड़काना चाहता है।
‎ब्रिडा?
‎यह उससे कहीं ज़्यादा शातिर है।
‎जो भी हो, मैं राजा को बताने जा रहा हूँ।
‎शायद उन्हें रोका जा सकता है ‎अगर पता हो कि उनकी पत्नी शिकार नहीं थी।
‎यह थोड़ा कम लाभदायक है, ऊट्रेड।
‎मुझे उचित मुआवजा मिलना चाहिए ‎मैंने जो लड़की की आवभगत की उसके लिए।
‎तुम्हें मुआवजा मिल चुका है…
‎तुमने रानी से जो कुछ भी चुराया उससे।
‎लोग पूरी तरह कभी नहीं बदलते, हेस्टन।
‎उन्हें आने दो!
‎रुमकोफ़ा से ख़बर लाए हैं!
‎-पहरेदार को बुलाओ! ‎-इस तरफ़?
‎लॉर्ड एल्फवर्ड।
‎-मैं हूँ एथेलस्टान… ‎-मुझे पता है तुम कौन हो।
‎उस लड़के को भूल नहीं सकता जिसने ‎विनचेस्टर में मुझे बंधक रखा…
‎जिसने मेरे बदले ख़ुद को डैन्स को सौंप दिया।
‎रुमकोफ़ा में बगावत की चर्चा हो रही है।
‎वहाँ के लोगों को वो लोग मिल गए ‎जिन्होंने भविष्यवक्ता को मारा था।
‎तुम्हें तुरंत अंदर जाना होगा।
‎और तुम्हें महाराज को ‎बुलाकर लाना होगा… अभी।
‎एक समय हम दिल से काफ़ी क़रीब थे।
‎जब उसे पहली बार महल में लाया गया था, ‎मुझे एहसास हुआ…
‎मुझे मिल गई है…
‎एक जीवनसंगिनी तो नहीं, ‎पर कम से कम एक दोस्त।
‎किसी को उसके पिता को बताना चाहिए।
‎वो काम मैं करुँगा, उनके डैन की चेतावनियों ‎को अनदेखा करने के प्रायश्चित के तौर पर।
‎उन्हें स्कॉटलैंड के रास्ते से ‎वापस बुला लो।
‎जीते जी उसका अपमान हुआ है, ‎इसलिए मृत्यु में उसे सम्मान मिलेगा।
‎हमें दोनों सेनाओं को सिट्रीगर का फ़ैसला ‎करने के लिए तैयार करना चाहिए।
‎मेरी पत्नी की मौत के बदले… ‎उसकी पत्नी की मौत।
‎मुझे ख़बर मिली।
‎इसके लिए…
‎…मेरे पास शब्द नहीं हैं।
‎मैं उसे अच्छे से नहीं जानती थी…
‎फिर भी तुम उसके पति के साथ सोई…
‎विवाह के बंधनों को अनदेखा किया,
‎अपने शरीर को स्वच्छंदता से देकर ‎ईश्वर को नाराज़ कर दिया।
‎लॉर्ड…
‎यह आपका ख़ुद का अपराधबोध बोल रहा है।
‎इसका दोष मुझ पर मढ़ने की ‎कोशिश ना करें क्योंकि मैं निर्दोष…
‎हम निर्दोष नहीं हैं!
‎यह सज़ा नहीं है तो और क्या है?
‎मेरा ईश्वर प्रतिशोधी नहीं है, ‎और न ही आपके ईश्वर को होना चाहिए।
‎यह इंसानों का काम है, भगवान का नहीं।
‎उन लोगों को ढूंढिए जिन्होंने उसके साथ ग़लत ‎किया और उन पर अपना कहर बरसाइए।
‎मुझे माफ़ कर दो।
‎मैं आपे में नहीं हूँ।
‎सच कहूँ तो शर्मिंदा हूँ क्योंकि मैं उससे ‎प्यार नहीं करता था जैसे कि कसम खाई थी।
‎मैं… मैं अच्छा आदमी नहीं हूँ।
‎आप अच्छे इंसान हैं।
‎फर्क़ नहीं पड़ता ‎कि आप उससे प्यार नहीं करते थे।
‎दूसरे करते थे। उतना काफ़ी है।
‎बेटे को यह बुरी ख़बर बता दीजिए।
‎उस पर दया दिखाइए।
‎ख़ुद पर दया मत करिए।
‎मेरे सिवा और कुछ मत सोचो।
‎मेरी आँखों के सिवा कुछ मत देखो।
‎मेरे शरीर को छोड़कर और कुछ मत महसूस करो।
‎कसम खाओ कि यह तुम्हें बर्बाद नहीं करेगा।
‎एक अच्छे राजा बनो, एक अच्छे आदमी नहीं।
‎आदमी, औरतों और बच्चों को ‎मेरे चर्च में ले गए और उनकी हत्या कर दी।
‎गाँव के बच्चों को उनकी माँ से ‎जुदा कर दिया।
‎उन सबको अकारण ही मार दिया, ‎जबकि उनके पास तलवार ही नहीं थी।
‎उन्होंने राजा के क्रोध का क्या कारण बताया?
‎उन्होंने कहा कि यह रानी की मौत का बदला था…
‎उनकी वजह है सैक्सन भूमि से ‎सारे डैन्स का सफाया करना।
‎हालांकि वे कई सालों से ‎उनके साथ रह रहे हैं,
‎लेकिन वे उन्हें वहाँ नहीं चाहते।
‎आपके नए राजा और रानी आपकी रक्षा करेंगे।
‎अब आप मर्सिया के लोग नहीं हैं, ‎बल्कि इफोविच के संरक्षण के नीचे रहते हैं।
‎क्रिश्चियन्स यहाँ आपको ‎नुकसान नहीं पहुँचाएंगे।
‎साधारण क्रिश्चियन्स डैन से नफ़रत नहीं करते।
‎और फिर भी एडवर्ड ‎अब हमें यहाँ जीने नहीं देगा!
‎हम तुम्हारा बदला लेंगे।
‎हमें युद्ध करना पड़ेगा।
‎हम उत्तर की ओर जाएंगे ‎और सिट्रीग्रर का सामना करेंगे।
‎संदेश भेजो कि वह हम सभी के ‎इस अपमान का बदला अपने खून से अदा करेंगे।
‎आप सब पहली बार एक ही ‎राजा के अधीन लड़ रहे हैं।
‎अब आप वेसेक्स या मर्शिया की प्रजा नहीं…
‎…बल्कि सैक्सन्स हैं।
‎आओ।
‎कुछ सिपाही ले जाकर लॉर्ड एथेलेम को ढूंढो। ‎उन्हें हमारे पास घर ले आओ, बेटा।
‎एग्ल्सबर्ग की सड़क ‎मर्शिया साम्राज्य
‎सिट्रिक… मुझे बताओ।
‎एग्ल्सबर्ग में ख़बर फैलाई जा रही है
‎युद्ध में डैन्स के खिलाफ़ लड़ने की बात की।
‎-यह ख़बर कैसे आई? ‎-लॉर्ड एथेलेम।
‎उन्होंने मृत भविष्यवक्ता की बात कही ‎और बदला लेने को उकसाया,
‎लेकिन रानी की बात नहीं बताई।
‎वह नहीं जानते थे। ‎वह गुप्त रुप से यात्रा कर रही थी।
‎अगर उसने ही इसकी योजना बनाई हो तो?
‎-कत्ल की… ‎-अपनी ही बेटी के कत्ल की?
‎नहीं, आलिस के कत्ल की।
‎एथेलेम इस बात से अनजान था कि उसकी बेटी ‎तीर्थयात्रियों के साथ सफ़र कर रही है।
‎तो उसने डैन्स के खिलाफ़ लोगों के मन में जहर ‎भरने के लिए भविश्यवक्ता को मरवाना चाहा।
‎तब तो मुझे उस पर दया आ रही है।
‎उस पर दया मत करो।
‎उसने जो किया उस वजह से ‎मेरी बेटी को सैक्सन्स के खिलाफ़ लड़ना होगा।
‎-एडवर्ड को अंदरूनी दुश्मन से सचेत करना है। ‎-लॉर्ड!
‎तुम यहाँ क्या कर रहे हो?
‎अल्फिन बुकस्टान में है।
‎रुमकोफ़ा की क्या ख़बर है?
‎-मेरे बेटे की? ‎-मेरे परिवार की?
‎आपका बेटा ज़िंदा है, मालिक।
‎आपकी पत्नी और बच्चे भी, लेकिन…
‎रुमकोफ़ा के कई लोग…
‎ओस्फ़र्थ कहाँ है?
‎फिनन, ओस्फ़र्थ कहाँ है? फिनन!
‎हमें बताओ। कहाँ है ओस्फ़र्थ?
‎राजा को रास्ता दो!
‎सिट्रीगर, मुझे योद्धाओं की ‎एक टुकड़ी का नेतृत्व करने दो।
‎मुझे एक ढ़ाल को गढ़ने से ‎ज़्यादा कुछ काम करने दो।
‎उसे अग्र-दल में शामिल होने दो, ‎सामने जाने दो।
‎अगर तुमने मुझसे कहा, ‎तो मैं अभी उल्टे पैर लौट जाऊँगा।
‎मैं तुमसे नहीं कहूँगी।
‎अगर राजा हमें डराना चाहता है, ‎तो हम जवाबी कार्रवाई करेंगे…
‎भले ही इसका मतलब उन लोगों से लड़ना है ‎जिनसे मैं प्यार करती हूँ।
‎मैं कभी तुम्हें अपने परिवार से ‎अलग नहीं करना चाहता था।
‎मैं शांत रहा ताकि तुम्हें थाम सकूँ, ‎बिना चोट पहुँचाए।
‎मैं चोटिल नहीं हूँ।
‎और हम एक हैं।
‎हम बिना देर किए सीमा पर ‎अपने जवानों से मिलने जा रहे हैं।
‎हम सैक्सन किंग को चुनौती देते हैं!
‎और तीन दिनों में… तीन दिन में,
‎हमारी सेना ऊँची पहाड़ियों पर ‎एडवर्ड की सेना को नष्ट कर देगी।
‎हाँ।
‎तीन दिन के अंदर हम उसे, उसके वंश को
‎और उसके नाम से लड़ने वालों को मार डालेंगे।
‎कायर आदमी को युद्ध स्थल बता दो।
‎उससे कहो सिट्रीगर इंतज़ार कर रहा होगा।
‎सिट्रीगर…
‎लॉर्ड एथेलेम।
‎हमने आपकी तलाश में ‎कई आदमियों को इधर-उधर भेजा है।
‎और खज़ाना आख़िरकार तुम्हें मिला।
‎मुझे आपको एग्ल्सबर्ग ‎वापस लाने को कहा गया है।
‎क्यों?
‎मुझे इसका कारण नहीं पता, लॉर्ड।
‎कृपया बस मेरे साथ लौट चलिए।
‎आज नहीं।
‎उसे खाना खिलाओ।
‎उसकी खातिरदारी करो।
‎इस तरफ़, लॉर्ड एथेलस्टान।
‎वह छोटा कमीना कुछ तो जानता है, ‎लेकिन वह मुझे नहीं बताएगा।
‎शायद तुम उससे बात निकलवाना चाहो।
‎आओ, उन आदमियों को देखो जिन्हें हमने ‎इस साहसिक काम के लिए इकट्ठा किया है।
‎-महाराज को चाहिए… ‎-मालिक, मुझे कुछ बताना है।
‎शायद वह कमीना वही बात छुपा रहा हो ‎जो ख़ुद मुझे रुमकोफ़ा में पता चली थी।
‎आपकी बेटी तीर्थयात्रियों के साथ ‎यात्रा कर रही थी
‎और उनकी भी हत्या कर दी गई थी।
‎मालिक।
‎क्या आपने सुना?
‎मैंने रुमकोफ़ा में ‎उनकी लाश देखी थी, मालिक।
‎शव को उनके पति के पास ले जाया गया है।
‎मुझे माफ़ कर दीजिए, अगर हमें अंदेशा होता…
‎मालिक, यह मेरी ग़लती नहीं है।
‎अगर आपने बताया होता…
‎मेरे ख़्याल से यह बिल्कुल स्पष्ट है ‎कि दोष किसका है।
‎मालिक, चाकू नीचे रख दीजिए।
‎नहीं।
‎यही सम्मानजनक तरीक़ा है।
‎मालिक, हम कब से ‎सम्मानजनक चीज़ें करने लगे हैं?
‎आप ज़िंदा रहकर ही ‎अपने नाती की मदद कर पाएंगे!
‎मेरे नाती की किस्मत फूट गई है।
‎रानी के बिना…
‎हमारा प्रभाव खत्म हो गया है।
‎तो फिर से उन्हें बढ़ाइए।
‎जो आपने शुरु किया है उसे पूरा कीजिए।
‎मैं जानता हूँ आप ये कर सकते हैं, ‎मालिक। मैं जानता हूँ।
‎ख़ुद को ढूंढिए।
‎उसे ढूंढिए।
‎लड़िए।
‎संवाद अनुवादक: जयेश पिल्लई